Fastnacht

**Fastnacht** – odr *Fasnet, Fasnacht* oder *Fasent*, außerhalb vom Alemannische **Fasching** odr **Karneval** – heißt mer d Zeit von dr Ausglassaheit und Freelichkeit un dr überschäumenda Lebensfreid vorm Beginn von dr öschterlicha Faschtazeit, dr Passionszeit. 

Als Fasnetszeit isch z Deitschland d Zeit vom 11. November, 11:11 Uhr bis zom Aschermittwoch eigbürgert. au an es paar Oort i dr Schwiiz isch am 11. November der erscht Fasnachtstag. Abr im Schwobeländle wird d Fasnet erscht am 6. Januar, em Dreikönig, ogfanga.

Die Schwäbisch-alemannischi Fasnet stoot uf dr UNESCO-Lischte vom Nit-materielle Kulturguet.

## Dytschland
### Schwäbisch-alemannischi Fasnet
D Schwäbisch-alemannischi Fasnet odr au Fasnacht isch gröschdeteils im Schwarzwald, de Alb und am Bodesee bheimatet. Aafange düt Fasnet dört ursprünglich am Dreikönig, ä paar wenigi Ort hän aber au de 11.11., 11.11 Uhr, d Aafangszit vom Fasching im Rhyländische, übernoh. D fünfti Johreszit, wie zü de Fasnet au oft gsait würd, findet ihr End am Aschermittwuch, meischdens mitm Geldbeutelwäsche.

Zwischa am neibe Johr ond am Schmotziga Donnerschdag – em *Faisse Dunschtig* – findat ieber ganz Schwoba vrteilt au Narratreffa schtadt, bei dene dann bis zu 10.000 Leit als Zuaschauer oder Hästräger debei send. Dobei treffat denn ganz onterschiedliche Traditione uffenand, ond durchs Fernsäah kah ma dia dann sogar eh ganz Süddeutschland säa.

Im Wiisedal gits au no d Buurefasnacht. Di got dodruff zrugg, dass die Gmeinde, wo prodestantisch gsi sin, di Gregorianischi Kalenderreform nit midgmacht hän. Deshalb sin si, wie au d Basler Fasnet, a Woch späder dra. Zell im Wiisedal hätt friener zu Vorderöschdriich ghört un isch deshalb kadolisch gsi. Gresge, a Ortsdeil vo Zell, isch ald-badisch (Bade-Durlach) un somid prodestantisch gsi. Deshalb hän d Zeller zweimol Fasnet.

In Villinge a Hochburg vo de Schwäbisch-Alemannische Fasnet, isch d Fasnet scho 1467 urkundlich erwähnt, im Jahr 1584 sin die erschte Vereinsname ufgnomme wore. D Zunf geht devo us das de Narro da entstanden isch.

Am Funkesunndig oder Facklasunndig, säll isch de erschti Sunndig nochm Aschermittwuch, dien si an viele Ort Schiibeschla.

## Schwiiz
In dr Schwiz het in de reformierte Ort nume in dr Stadt Basel und uf iirere Landschaft d Fasnacht d Reformation überläbt. Hüt git’s in vilne Kantöön Fasnechtstrybe.

### Basel
:*Lueg au dr Hauptardiggel [[Basler Fasnacht]] aa*
Z Basel goht d Basler Fasnacht drei Dääg. Aafoo dien die "drey scheenschte Dääg" am Määndig non em Äschermittwuch am Morgen am Vieri mit em Morgestraich und si heere am Donnschtig morge am Veri mit em “Ändstraich” uff. Drzwische gits Cortèges, Schnitzelbängg, Gugge, Laddäärne, Drummler, Pfyffer, Glygge, Källerabstiig und no vyyl mee.

Währed dr ganze Basler Fasnacht macht me sich in de Sprich und uf de Helge au gärn mit Sprych iber d Zyrcher und iber d Schwoobe, wie me de Dytsche z Basel sait, luschtig. Aber au Basel sälber und d Wältpolidygg kemme nid z kurz.

### Baselbiet
Z Lieschtel fangt am "Funkesunndig", em Sunntig vor em Morgestraich z Basel, mit eme grosse Umzug mit Drummler und Pfyffer, Guggemuusigge und Wääge aa. Drno gitts e Guggekonzärt uff em Züghuusplatz, bevor denn am Obe dr Höhepunggt vo dr Lieschtler Fasnacht astoot: dr Chienbäse-Umzug. Öppe 300 Lüt träge brennendi Chienbäse und ziehn Füürwääge, wo meterhoch läädere, vom Burghügel dur d Altstadt abe. Bis zu 50'000 Lyt luege däm Spektakel zue, wo vo dr Füürwehr überwacht wird.

Am Mäntig z Obe findet sit es paar Joore en Obestraich mit Gugge statt, es wärde au Schnitzelbängg gsunge. Am Mittwuch findet d Kinderfasnacht statt mit eme Umzug und eme Fasnachtsball, i dr Nacht isch für die Erwaggsene Freinacht. Am Samschtig git s schliesslig e Guggeparade durs Stedtli mit öppe drissig Gugge und drno e grosses Guggekonzärt uff zwei Bühne.

### Aargau
Im Fricktal chunt d Fasnacht so wie im Baadischen änet em Rhy a vilnen Oort vor. Es git e Zylete Fasnechtszümft.

Speziell isch s Programm mit de drüü Donschtige vor em Fasnechtswuchenändi, me seit ne dr *Erscht Faisse,* dr *Zwöit Faisse* un dr *Dritt Faisse*. Me cha a dene Tääg d Tschättermusig* ghööre.

Z [[Laufenburg AG|Lauffeburg]] isch d *Städtlefasnacht*, wo vo Fasnachtsgruppe us de schwiizerischen und baadische Schwöschterstedt zäme organisiert wird. Und zwar gits die Fasnecht sit anne 1386. Am Dritte Faisse tuet d Fasnecht dr Bürgermeischter absetze, und a däm Tag isch au no d *Salm-Alandig.* Me macht s *Häxefüür,* und i de beide Lauffeburg dissits und änet em Rhy goot d Fasnecht über d Landesgränze, wenn d *Naroone* dur beidi Stedt lauffe. Me cha Tschättermusig und Guggekonzärt ghöre und de Schnitzelbänk zuelose. Und am Äschermitwuch isch d Böögg-Verbrennig.

D Fasnecht übernimmt i nes paar Gmeinde s Zepter über d Gmeind vo dr Gmeindverwaltig. Z Chaischte stoot der Joggeligeischt uf, z Mööli dr Bürkligeischt, z Rhyfälde het d *Frau Fasnacht* iiren Umzug, und iiri Zyt isch denn nach dr *Usbrüelete* verby und si wird a der Schiffländi verbrennt. Z chaiseraugscht git’s am Fääristääg es Fasnechtsfüür, und z Lauffeburg und z Zäinige tuet me dr Böögg verbrenne.

Z [[Bad Zurzach|Zuurzi]] isch d Fasnacht vo dr *Chesslete* am Schmutzige Donschtig bis zu dr *Lätschete,* wo dr *Prinz Karneval* uff dr [[Rheinbrücke Zurzach–Rheinheim|Rhybrugg]] vrbrönnt wird.

A der [[Baden AG|Badener Fasnecht]] chunt d Figuur vom *Schelm Füdlibürger* vor, es git e Strossefasnacht und Guggemusige.

[[Zofingen|Zofige]] het es Fasnechtsprogramm es paar Tääg spööter als die im Fricktal, es isch am Sundtig vo der *Altwyberfasnecht*.

Dr gröscht Fasnechtsumzug im Aargau isch z [[Würenlingen|Würelinge]].

Es git i däm Land au no d Verbindig vo dr Fasnecht mit dr Chiirche: a teil Oort macht men äxtra Fasnechtsgottesdienscht.

=== Lozärn ===
:*Lueg ou dr Houptartikel Lozärner Fasnacht aa*
Z [[Luzern|Lozärn]] foht d Fasnacht am Schmotzige Donnschtig aa und goht bis zum Äschermittwoch. Am Donnschtig morge esch de Afang mit de Fritschi-Tagwach und am Nomitag gets en grosse Omzog dur d Stadt. Am Mäntig isch dänn d Wey-Tagwach ond es findet nomol en Omzog am Nomitag statt. Am Zischtig Obig gets den de «Monschter Corso» mit vilne Guggemusige. I de Aglomerazion fendet i dere Zyt au Umzög statt.

Bsunders au d [[Kriens|Chrienser]] Fasnacht isch wytumme bekannt.

=== Innerschwiiz ===
In es paar Kantöön vo dr Zäntralschwiiz macht me Fasnecht. Im [[Kanton Zug]] und im Kanton Nidwalde git’s i fasch allen Gmeinde Fasnechtsumzüüg. A dr Schwyzer Fasnecht gseht me d Nüssler und gört me d Guggemusig; d «Güdelzischtigsgsellschaft» macht s *Blätzverbränne*; öpis speziels isch d «Groossgrindezumft».

=== Soledurn ===
Au z [[Solothurn|Soledurn]] und in es paar Gmeinde vom Kanton wird d Fasnacht zelebriert, i der Stadt scho sit em Ancien Regime. D Fasnächtler vo Soledurn säge iirere Stadt i dr Fasnechtszyt *Honolulu,* so wie s d Zytschrift «Dr Poschtheiri» im 19. Joorhundert agfange het. Ane 1853 het me d *Naarezumft Honolulu* gründet, wo d Fasnecht i dr Stadt organisiert, zäme mit der *Vereinigte Fasnechtsgsellschaft Soledurn UNO.*

Ähnlech wie z [[Luzern|Lozärn]] foot d Fasnacht am Schmutzig Donnschti a und duuret bis zum Äschermittwuch oder Äschermotthuufe. Mit dr «grossmächtige Symphonie-Chesslete» am Schmutzig Donnschti Morge am Föifi foot d Fasnachtswuche z Soledurn a. Am Nomitag git’s dr Chinderumzug. Sunnti- und Zischti-Nomitag chame e grosse Fasnachtsumzug bewundere. Bim *Zapfestreich* springe d Fasnächtler dur d Gasse und singe *«I ma nümm».* Am Äschermittwuch-Obe wird de zmitts ir Altstadt dr öpe föif Meter höchi Böög azündet.

Under em Name *GUSO* tüen di vierzää Soledurner Guggemusige zämeschaffe. Die eltischti no aktyvi Gugge isch d *Mamfi Guggemusig,* wo s sit 1957 git.

Im Verglich zu andere Fasnachttradizione isch dr offizielli Fasnachtsuftakt nid am 11. 11., em [[Martinstag|Martinsdaag]], sondern am 13. Jänner, em «Hilari».

En eigeti Fasnechtstradizioon het s soledurnische [[Erlinsbach SO|Äärlischbach]], zäme mit em argauische Nochberdorf: d «Speuzer Fasnacht». Es git e Fasnechtzytig, d Chesslete, Masggebäll, Goschtüm, en Umzug und d Guggemusige *Erzbachgugge Speuz* und *Speuzer Schränzer* spiile, mängisch zäme mit frömde Gugge, am Umzug und au no bim ene Monschterkonzärt.

=== Oschtschwiz ===
D [[Ostschweiz|Oschtschwiz]] kännt d Fasnacht mit verschidnige Brüüch und Tradizione. Aafange tuet d Fasnachtszyt underschidlich, normalerwiis erscht noch em [[Erscheinung des Herrn|Drüükönig]], aber spötischtens am Schmutzige Donnschtig. 

I de letschte Joor gits Ort, wo d Fasnachtsgsellschafte oder d Guggemusige aagfange händ, am 11. 11. am Morge am 11 ab 11-i d Fasnacht mit eme chlinne Fäschtakt iizlüüte. Ufhöre tuet d Fasnachtszyt i de Nacht vom Fasnachtszyschtig uf de Äscheremittwoch, mit Uusnaam vom [[Kanton Appenzell Ausserrhoden|Kanton Appezäll Usseroode]], die fangid, wie d Basler erscht nochher a.

Altbekannti Bruuchtumsgruppe, wo a de Fasnacht i de Oschtschwiz e Rolle spilid, send under anderem folgendi:
* d [[Röllelibutzen|Röllelibutze]] vo [[Altstätten|Altstetta]]
* d Häxe vo [[Flums]]

En Bruuch, wo bis is 14. Joorhundert zrugg goo söll, isch s «Eis-Zwei-Geissebei», wo z [[Rapperswil SG|Rappi]] uf em Rothusplatz amigs am Nomittag vom Fasnachtszyschtig stattfindet.

Z [[St. Gallen|Sanggalle]] werd am Fasnachtssamschtig de «Ehren Födlebürger» erküürt und mit ere Kanoone in Ehre-Föbü-Himmel beförderet.

Es exischtiert au en [[Ostschweizer Narrenkonvent|Ostschwiizerische Narrekonvänt]], wo au Gruppe us [[Konstanz|Konschtanz]] debii sind.

=== Wallis ===
Im [[Kanton Wallis]] git’s in es paar Gmeinde Fasnechtsumzüüg und anderi Aaläss.

Öppis altertümlichs isch dr Bruuch vo de [[Tschäggätta]] im Lötschetal.

== Eeschtriich ==
Z [[Österreich|Eeschtriich]] wird dr «Fasching» in Form vu Gschnase und Umzüg gfeiret, und viilerorts gits Faschingsitzunga. Uine vu de greeschte und bekannteschte findet zum Biischpil in [[Villach]] statt.

S gsellschaftlich aageablich bedeitendschte Eroignis isch dr [[Wiener Opernball]], wo aller Gaddig Prominänz aazieht. Im [[Bundesland Tirol|Tirol]] (z. B. z [[Imst]], z [[Telfs]] oder z [[Nassereith]]) wird all drei bis füüf Johr a Faasnat gfeiret, wo dr schwäbisch-alemannische Faasnat glycht.

== Sonschtige Ländr ==
Karnevalartige Schtruktura vum Maschkre, Verkloide und vu ritualisierter Usglassehoit lassed sich eigentlich in alle Kultura finde.

Berüömt isch dr *Carneval vo Venedig.*

A ganz eigeschtändige, bemerkenswerte Vitalität hot abr dr Karneval in [[Lateinamerika]] entwicklet. Dr Karneval vo Rio de Janeiro isch en Höhepunkt.

== Kulinarischs ==
In mängge Gengende gits a de Fasnacht „[[Schenkeli]]“, des sin Zuckerbrötli (Güetzli), wo im Fett bache werde. Mer chönnt si öbbe mit Amerikaanische Doonatz vergliche. Schenkeli heiße si, will si in Würstliform grollt werde, wo usseh dien, wien es chleines Schenkeli. In Basel heisst die Spezialität au *Maitlibai*.

Generell hätts a de Fasnet schu immer „Schmotziges“ gäh, sell heisst „im Fett bache“. Doher chunnt au de Namme [[Schmotziger Donnerstag|„Schmotzige Dunschtig“]] odr i andere Dialäkt „Schmutzige Dunschtig“.

S gitt also nitt nuh „Schenkeli“, sondern au „[[Fasnachtschüechli]]“, „[[Berliner Pfannkuchen|Berliner]]“, „[[Fasnetküchle]]“ usw.

Im Badische und au z Basel gits a de Fasnacht [[Mehlsuppe|Mählsuppe]] mit [[Wähe|Ziibelewaie]] odr es git au Chäswaie. E witeri Spezialität, wo me z Basel um d Fasnachtszyt findet, isch d [[Fastenwähe|Faschtewaie]] odr d Fasnachtschiechli.

== Kurioses ==
Dr kleinschte Karnevalsumzueg vu dr Welt het schynts im weschtfälischen [[Unna]] stattgfunde (bis ane 2011). Er beschtoht us uim uinzige handzogene Loiterwaage, wo der Karnevalischt [[Helmut Scherer (Karnevalist)|Helmut]] umeziet.

== Lueg au ==
* [[Vereinigung Schwäbisch-Alemannischer Narrenzünfte]]
* [[Tschättermusik|Tschäddermusig]]
* [[Fasnachtsverbrennung|Fasnachtsverbrennig]]

== Literatur ==
* Wilfried Dold, Roland Wehrle u.&nbsp;a.: *Zur Geschichte der organisierten Fastnacht. Vereinigung Schwäbisch-Alemannischer Narrenzünfte.* DoldVerlag, Vöhrenbach 1999, ISBN 3-927677-17-5.
* Werner Mezger: *Das große Buch der schwäbisch-alemannischen Fastnacht. Ursprünge, Entwicklungen und Erscheinungsformen organisierter Narretei in Südwestdeutschland*. Theiss, Stuttgart 1999, ISBN 3-8062-1221-X.
* Werner Mezger: *Fasnet in Rottweil. Geschichte und Gegenwart eines Brauchs.* Konrad Theiss Verlag, Stuttgart 1996, ISBN 3-8062-1220-1.
* *Schweizerisches Idiotikon,* Band I: *A–F.* Huber, Frauenfeld 1881–1885, Sp.&nbsp;645–654, Artikel *Fasnacht* ([https://digital.idiotikon.ch/p/lem/110090 Digitalisat)], gschriibe vum [[Eduard Hoffmann-Krayer]].
* Wulf Wager: *Schwäbisch-alemannische Fasnet in alten Bildern.* Band 1 und 2. Silberburg-Verlag, Tübingen 2003, ISBN 3-87407-568-0. (2005, ISBN 3-87407-671-7)
* Wulf Wager: *Fasnets Sprüch’ der schwäbisch-alemannischen Narren.* DRW-Verlag, Leinfelden-Echterdingen 2003, ISBN 3-87181-492-X

== Weblink ==
*'Dytschland**

* [http://www.fasnetsforum.de/ Fasnet-Forum für Süddytschland und d Schwyz] (fasnetsforum.de)
* [http://www.narren-spiegel.de/ Narrenspiegel] (narren-spiegel.de)
* [http://www.vsan.de/ Vereinigung von de Schwäbisch-Alemannische Narrezünft] (vsan.de)
* https://www.alemannische-seiten.de/fasnacht.php Fasnet-Lexikönle] uf alemannische-seiten.de

**Schwiiz'''

* Historischs iber d Basler Fasnacht uf altbasel.ch
* di offizielle Syte vom Basler Fasnachtscomité (fasnachts-comite.ch)
* Imfos über d Fasnacht z Lozärn uf luzern.com
* 
* Chienbäse Lieschtel uf chienbaese.ch

## Fuessnoote